De Lane Lea Studios

Li Studi De Lane Lea ('n ngrisi De Lane Lea Studio) sunnu studi ri registrazioni, ca ssi trovanu a Dean Street, ntô quarteri ri Soho, Londra, 'n Nglaterra.

Puru se storicamenti a struttura fu usata principalmenti pu doppiaggiu ri film e ri prugrammi televisivi, quarchi granni artista comu The Beatles, The Rolling Stones, The Who, Queen, Jimi Hendrix, Pink Floyd, Electric Light Orchestra e Deep Purple registraru quarchi canzuni nnà sti studi, 'n particulari pressu a loru ex-sede ò 129 ri Kingsway e ri Engineers Way, Wembley, runni i Queen registraru quarchi demu ntô 1971.

U Maggiuri Jacques De Lane Lea, ca travagghìava pressu l'intelligence francisi pu guvernu britannicu, funnò i De Lane Lea Studios ntô 1947 pi duppiari film ngrisi 'n francisi. Li studios vinnìru muddificati secunnu l'esigenze du mercatu, cu na nutevuli espansioni 'n vari siti londinesi tra li anni sissanta e sittanta. I De Lane Lea Studios, ca cumprennìnu 6 studi individuali, sunnu specializzati ntô muntaggiu sunoru 'n post-pruduzzioni pi lu cinema e la TV. Di ricenti li studi sunnu stati utilizzati pi film ri registi comu Nick Park, Tim Burton, Mike Newell, Guillermo del Toro e Chris Weitz.